1.    Nemohlo by sa stať, že by sme dvihli poháre, a naraz nevieme, komu
        By sme mali pripiť na slávu.

2.
        Slová sa nám hromadia na jazyku, len vyčkávame, aby sme ich

        Mohli vyriecť pri prípitku na slávu mnohým.

3.
        Najprv na slávu tým, čo našli pre nás uznanlivé slovo a ustúpili

        Z cesty, keď sme sa náhlili nedočkavým krokom pod bránu splnenia.


        Potom na slávu tým, čo sa vyštverali na strechy, aby nás videli

        A zďaleka nám kývali na znak radosti, že sa k nim blížime.


        Na slávu a dobré zdravie ešte i tým, ktorí mali hrdlo zovreté

        dojatím nad skutočnosťou, že vám už nebude treba postávať bez konca 

        na končiaroch, volať bez prestania po mene jeden druhého a nedočkať 

        sa ozveny.

4.
        Naplníme poháre a potom o jedno ťa poprosím, aby si spolu so

        Mnou zdvihla pohár a pripila si na zdravie ešte i tým, ktorý pre diaľky
        Nedovidia, a predsa chceli by byť účastní našej hostiny. Daj pritom

        Pozor, aby ti do pohára slza nekvapla.

5.
        Povedala si, že sa už nemôžeš dočkať? Dočkáš sa, nádobu s vínom

        Práve otváram.


        Divné ti, prečo nenalievam? Nemôžeš pochopiť, prečo mám smutný 

        výzor na tvári?


        Toto je pravda, ktorá bolí: víno nám skyslo na ocot.
1.
Aj napriek tomu, že autor žije veľkú časť svojho života mimo svojej vlasti, nemohlo by sa stať, že by zabudol na to, odkiaľ pochádza a kam patrí

2.

Toľko sveta, vecí aj všeličoho iného videl, že má chuť sa o to podeliť, verí , že čas ,kedy si sadne a všetko niekomu vyrozpráva, príde.

3.

Tak ako každý, aj on bol mladý a nerozvážny, poďakoval by ľuďom, ktorí boli voči nemu chápaví a tolerantní, možno aj napriek tomu, že jeho rozhodnutia neboli vždy úplne správne. Samozrejme vďaka patrí aj tým, ktorí naňho čakajú, strachujú sa o neho a nezabúdajú naňho nikdy, a vždy ho privítajú v dobrom. Život každého sa mení a ľudia bohužiaľ opúšťajú svoje domovy tak, ako to urobil on sám. Nájde sa však niekto, kto naňho počká, a bude vedieť, že už neodíde.
4.


Škoda je ale to, že všetci, s ktorými by sa on chcel stretnúť, sa už asi neuvidí, lebo časom sa všetci rozpŕchnu (aj zomrú), a tak si môže na nich aspoň pripiť a zaspomínať na to, aké to bolo, keď ich mal ešte pri sebe. Asi všetci pritom cítia smútok, no zmeniť sa to už nedá.


5.

Čas ale plynie rýchlejšie, ako si myslíme, a preto to mrzí stále každého viac, že život ďaleko od vlasti a mimo ľudí, ktorých majú radi, by si naplánovali inak, no teraz je neskoro. Jediné, čo ostáva, je zmieriť sa s tým.


